b'\n_START_ARTICLE_\nAIV-suola\n_START_PARAGRAPH_\nAIV-suola on A. I. Virtasen kehitt\xc3\xa4m\xc3\xa4 suola, joka parantaa voin s\xc3\xa4ilyvyytt\xc3\xa4. Se on dinatriumfosfaatilla ja natriumkarbonaatilla puskuroitua neutraloivaa suolaa._NEWLINE_Hapatetusta kermasta kirnuamalla valmistettu voi oli Suomen t\xc3\xa4rke\xc3\xa4 vientituote 1900-luvun alussa. T\xc3\xa4llainen voi kuitenkin h\xc3\xa4rskiintyy muutamassa viikossa. Virtanen keksi vuonna 1925, ett\xc3\xa4 kun voin pH-arvoa nostetaan yli 6,0:n, makuvirheit\xc3\xa4 ei synny._NEWLINE_Voisuola oli 14\xc2\xa0vuoden ajan salaisuus, joka paransi suomalaisen voin kilpailuasemia. Virtanen myi keksint\xc3\xb6ns\xc3\xa4 ruotsalaisille, ja siihen viitataan Virtasen Nobel-palkinnon perusteluissa AIV-rehun rinnalla: \xe2\x80\x9dfor his research and inventions in agricultural and nutrition chemistry, especially for his fodder preservation method\xe2\x80\x9d._NEWLINE_AIV-voisuolaa k\xc3\xa4ytet\xc3\xa4\xc3\xa4n yh\xc3\xa4 Oivariini-voi-kasvirasvaseoksessa.'